Kasiodors

Flāvijs Magnuss Aurēlijs Kasiodors Senators (, dzimis apmēram 485. gadā, miris apmēram 585. gadā) bija valsts darbinieks un rakstnieks Romas impērijas sabrukuma laikā.

 Dzīvesgājums 
Dzimis Kalabrijā, prefekta ģimenē. Ieņēma kvestora, vēlāk konsula amatu. 
Pēc Boēcija nāves no 523. līdz 527. gadam ieņēma oficiju maģistra (magister officiorum) amatu. Pēc ostgotu ķēniņa Teodoriha Lielā nāves 526. gadā Kasiodors kļuva par pretorija prefektu (praefectus praetorio), kas bija viņa politiskās karjeras augstākais punkts.

Pēc tam, kad Bizantijas impērija atguva kontroli pār Romu, Kasiodors pārcēlās uz Konstantinopoli. 
555. gadā viņš netālu no dzimtās vietas Kalabrijā nodibināja Vivārijas klosteri (Vivarium), kurā ierīkoja vienu no pirmajiem skriptorijiem seno rokrakstu pārrakstīšanai.

 Darbi 

 "Hronika"" (), 519. gadā pabeigts pasaules vēstures izklāsts, saglabājies 9. gadsimta norakstā.
 "Gotu vēsture" (), uzrakstīta ķēniņa Teodorika valdīšanas laikā, fragmenti iekļauti Jordāna traktātā par gotu izcelšanos. 
 "Kasiodoru ciltskoks" (), saglabājušies tikai fragmenti.
 "Kopotie raksti" (), ietver Kasiodora rakstītos dokumentus 12 grāmatās ostgotu ķēniņvalsts pastāvēšanas periodā (507—537). Saglabājušies 11.-14. gadsimta noraksti.
 "Suminājumi" (), slavinājumi konsulam Eitarikam (Eutharicus, miris 522. gadā) un 536. gadā rakstītie kāzu apsveikumi jaunajam ostgotu ķēniņam Vitigim (Vitigis).
 "Par dvēseli" (), pēc 538. gada rakstīts traktāts, kas apkopoja iepriekšējo autoru uzskatus par dvēseli. Saglabājies 118 norakstos no 10. gadsimta un vēlāk.
 "Psalmu skaidrojumi" (), pēc 540. gada trimdā uzrakstīts traktāts, kurā jūtama Augustīna uzskatu ietekme. Viduslaiku klosteru bibliotēkās bija saglabāti pat 8. gadsimta noraksti. 
 "Dievišķo un lietišķo zināšanu skaidrojumi" () divās grāmatās, kuru rakstīšana pabeigta ap 562. gadu.
 "Baznīcas vēsture trīs daļās" () 13 grāmatās, saglabājušies 138 noraksti.
 "Par pareizrakstību" (), vecumdienās uzrakstīts traktāts. Saglabājušies 11.—14. gadsimta noraksti.
 "Skaitīšana" (), pēdējais Kasiodora traktāts par laika skaitīšanas sistēmu.

 Ārējās saites 

 Kasiodora raksti 

Kategorija:Romiešu rakstnieki
Kategorija:Latīņu valodā rakstošie
Kategorija:485. gadā dzimušie
Kategorija:585. gadā mirušie